એસીબીના પી.આઇ. બી. કે વનારે કહ્યું હતુ કે મુજબ થોડા દિવસ પહેલા કડોદરા જીઆઇડીસી પોલીસ ચોકીમાં કામ કરતા જીઆરડી યુવાન પૃથ્વીસિંહ રૂપિયા 8000ની લાંચ સ્વીકારવા આવ્યો હતો પણ એસીબીની ટીમને જોઇને ભાગી છુટયો હતો. એસીબીએ પુરતા પુરાવાને આધારે પૃથ્વીસિંહની ધરપકડ કરી હતી. પૃથ્વીસિંહની લાંચનો કિસ્સો એવો હતો કડોદરા જીઆઇડીસી પોલીસમાં ચુંટણી કાર્ડની કાર્યવાહીમાં 3ની અટકાયત થઇ હતી અને તેમના પ્રિન્ટર વગેરે જપ્ત કરાયા હતા. આ પ્રિન્ટર પરત આપવાના હતા તેના માટે પૃથ્વીસિંહ રૂપિયા 8000ની લાંચ લેવા આવ્યો હતો.પૃથ્વીસિંહ તે વખતે નાસી છુટયો હતો, પણ તેની ધરપકડ બાદ તેણે કરેલી કબુલાત અને પુરાવાને આધારે એલસીબી પીએસાઇ ડી. આર. પઢેરીયાની ધરપકડ કરવામાં આવી છે.